Ďateľ prostredný

Ďateľ prostredný (lat. Dendrocoptes medius; iné slovenské a latinské názvy pozri nižšie) je druh z čeľade ďatľovité. Obýva najmä väčšinu kontinentálnej Európy. 

Názvy 
Súčasný slovenský názov tohto druhu (vyskytujúci sa už v 19. storočí) znie ďateľ [staršie: ďatel] prostrednýFERIANC, O. Slovenské názvoslovie vtákov. Bratislava: Slovenská akadémia vied. 1958. S. 145FERIANC, O. Slovenské ornitologické názvoslovie. Turčiansky Sv. Martin: Matica slovenská. 1942. S. 238FERIANC, O. Avifauna Slovenska. In: Prírodovedecká príloha Technického obzoru Slovenského. č. 11, 1941. S. 149CHORVÁT, S. Ešte k otázke prezimovania včiel. In: Obzor. č. 31. 5. novembra 1875. S. 245. Ojedinele sa vyskytuje názov ďateľ obyčajný, ktorým ale spravidla označuje ďateľ veľký. 

Staršie názvy sú: ďateľ [staršie: ďatel] strednýWOHLLEBEN, P. Tajomné pradivo prírody - fascinujúca súhra rastlín a zvierat. Bratislava: Tatran. 2018. S. 104JAMNICKÝ, J., MAJERNÍK, O.. Prirodzení nepriatelia jaseňovca pestrého (Leperisinus fraxini Panz.) a možnosť ich využitia v boji proti nemu. Bratislava: Vyd. SAV. 1957. S. 40FERIANC, O. Zoologia: pre VII. a VIII. triedu slovenských gymnázií a pre učiteľské akadémie. Bratislava: Štátne nakladateľstvo. 1941. S. 174KLAČKO, R. Prírodopis pre I. triedu gymnázií. Bratislava: Ján Horáček. 1943. S. 57, strakapúd [alebo strakopud a pod.] prostrednýŠPIČKA, V. Ochrana vtáctva (dokončenie). In: Slovenské ovocinárstvo - odborný časopis pre povznesenie ovocinárstva, vinohradníctva a záhradníctva. Bratislava: Slovenská ovocinárska spoločnosť, 1939. S. 171, strakapúd [alebo strakopud a pod.] strednýKREJČÍK, J., KLOCHÁŇ, F. Prírodopis pre meštianske školy slovenské. Praha: Česká grafická unie. 1929. S. 45, zriedkavo ďatel strakatý prostredný. 

Ľudové slovenské názvy tohto druhu sú: menší jarabý ďateľ, menší strakatý ďateľ, prostredný ďateľ, stredný ďateľ.FERIANC, O. Slovenské názvoslovie vtákov. Bratislava: Slovenská akadémia vied. 1958. S. 143

Vedecké (latinské) názvy tohto druhu sú: Dendrocoptes medius, Dendrocopus medius, Dendrocopos medius, Dendropicos medius, Leiopicus medius, Picoides medius, Picus mediusďateľ prostredný in: Avibase, Dryobates medius.

 Opis  
Ďateľ prostredný meria 20 –  s rozpätím krídel 33 –  a váži okolo 55 g.. Je to vták o niečo menší ako ďateľ veľký, na rozdiel od ktorého majú samec, samica aj mláďatá celé temeno červené, oproti lícam nejasne ohraničené, spodné chvostové krovky sú svetloružové a nie sú ostro ohraničené oproti bielemu bruchu. Na spodku tela sa objavujú ojedinelé čierné pozdĺžne prúžky (najmä u mláďat). Zobák je slabší.

 Hlas a inštrumentálne zvuky 

Hlas je jemne znejúci „kyk“ alebo „djyk“, na jar drsný, kvákavý 6 až 9 slabičný rad „gee“ alebo „kvää“. Zriedka bubnuje.

 Biotop 
Je to typický druh európskych listnatých lesov. Je viazaný na teplomilné dubové lesy oblasti pahorkatín a nížinné lužné lesy s dubom.

 Hniezdenie 
Hniezdi v apríli až júli raz ročne. Hniezdnu dutinu s okrúhlym vletovým otvorom s minimálnym priemerom  vytesávajú obaja rodičia, najmä však samec, umiestnenie býva od 1,5, najčastejšie 5 – 10, až 17 alebo príležitostne až . Hĺbka je 20 až , šírka . Samica znáša 5 až 6 bielych vajec, na ktorých sedia obaja rodičia 12 dní a mláďatá kŕmia tiež obaja rodičia na hniezde 2 týždne a potom ešte jeden týždeň.

 Potrava 
Živia sa hmyzom nachádzajúcom sa na kôre a pod kôrou, rôzne vývojové štádiá chrobákov, mravcov a motýľov.

 Výskyt 
Obýva kontinentálnu Európu (okrem Škandinávie, väčšiny Pyrenejského polostrova a severného Ruska), na juhu siaha až do južného Turecka, severného Iraku a západného Iránu.

 Výskyt a stav na Slovensku 
Na Slovensku je stály, hniezdenie bolo dokázané alebo pravdepodobné v 63 % mapovacích kvadrátov a podobne i cez zimu bol zistený v 64,80 % mapovacích kvadrátov. 

Obýva lužné lesy veľkých riek, dubové lesy nížin, pahorkatín a južne orientovaných svahov pohorí v celej južnej polovici Slovenska do 700 – . Na severnom Slovensku je zriedkavým druhom. Ďateľ prostredný je stály vták, v mimohniezdnom období ho možno nájsť aj v miešaných a ihličnatých lesoch (do ) a v záhradách.

Odhadovaný počet hniezdiacich párov je 2 500 – 4 000, zimujúcich jedincov 6 000 – 10 000. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status na Slovensku v roku 1995 R – vzácne. V roku 1998 žiadny. V roku 2001 žiadny. V roku 2014 LC – menej dotknutý. Európsky ochranársky status SPEC4 – druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia S – vyhovujúci ochranársky status.

 Ohrozenosť 
Podľa Medzinárodnej únie na ochranu prírody a prírodných zdrojov ďateľ prostredný patrí medzi najmenej ohrozené druhy, trend celkovej populácie je stúpajúci, stavy v Európe sú z pohľadu dlhodobého trendu v rokoch 19892013 stabilné, z pohľadu krátkodobého trendu v rokoch 20002012 stúpajúce.

 Ochrana 
Je zákonom chránený, spoločenská hodnota je 2000 €  (Vyhláška MŽP č. 170/2021). Ďateľ prostredný je druh európskeho významu, ktorý sa vyskytuje ako kritériový druh v 3 chránených vtáčich územiach.

Podobne ako ostatné ďatle si pre užitočnosť zaslúži ochranu. Treba šetriť hlavne hniezdne dutiny a staré zárasty a skupiny stromov.

 Galéria 

 Poznámky 

 Referencie 

 Iné projekty 

 Externé odkazy 
 hlasová ukážka z projektu Českého rozhlasu Hlas na každý deň



 Zdroj 

Kategória:Žlnovité
Kategória:Najmenej ohrozené druhy
Kategória:Vtáky na Slovensku